text: Блогът на tatiana :: Не пипай тази книга - Ян ван Хелсинг - 76ч.
  05.10.2011 08:10 - Не пипай тази книга - Ян ван Хелсинг - 76ч.
  Прочетен: 2737 Коментари: 10	Гласове:
  Нека си послужим с въображаем пример, за да илюстрираме начина на действие: майстор X.
  Нашият майстор X е оригинален, притежава занаятчийски талант, умее да контактува с хора от всякакъв тип, с удоволствие общува и често е в центъра на компанията. С удоволствие кара кола или лети, и по принцип обича пътуванията. За него къщата не е важна, живее под наем, вкъщи почти не готви, обикновено се храни навън, обича красивото, жените, както и дрехите. Свири на китара - най-вече, когато е сам. Не обича да свири с група. Сам си композира парчетата. Принципно е свободен. Не членува в никакъв спортен (или друг клуб), а не му и отива.
  Какво бихме посъветвали този тип? Представете си за малко, че сте терапевт, той идва при Вас и иска мнението Ви за своята професионална ориентация.
  Аз лично бих го насочил към самостоятелна работа, за да го направи наистина самостоятелен, или да работи индивидуално за някоя фирма, например като неин представител. Той ще продава продукта й и постоянно ще пътува с кола, може би ще му се налага да лети до Азия, за да следи производството там...
  Би могъл да стане и пилот или музикант - зависи колко добре може да свири. Или да работи на половин ден, а вечер да свири на китара? Може би той ще има успех като аниматор?
  Възможностите са много...
  Затова не губете прекалено много време - най-много няколко дена. Сен Жермен ме посъветва да бъдат три дни, достатъчни да се успокоите и да стигнете до ясна идея.
  Тя е от голямо значение, защото ако един ден срещнем фея, трябва да знаем какво да поискаме. Затова трябва наистина да стигнем до същността. Защото ако желанието не е формулирано ясно, феята освен да скубе дългите си коси, няма какво друго да направи. Ако желанието не е формулирано правилно, то не може да го придвижи във вярната посока.
  Преди всичко не трябва да се страхуваме да напишем нашите най-тайни и съкровени желания, дори да са "твърде емоционални". Бихме могли да напишем какво никога повече не искаме да работим, или че желаем да превърнем нашето хоби в професия (например музицирането), което за някои хора не е непременно "работа".
  Това работи идеално. Безсмислени са желанията, които задоволяват Его-то ни, които носят това, което НИЕ искаме. Но знаем ли винаги кое е най-доброто за нас?
  На това бих могъл да отговоря с множество примери от живота си. Аз самият исках много неща и ги получих - страхотни коли, определени жени, много пари и пътувания в най-далечните страни...
  Но това не винаги ме правеше щастлив. Затова Сен Жермен ме научи на още един начин на манифестиране.
  От тази книга разбрахме, че сме божествени същества, поели божествена задача тук на Земята; няма нужда да спорим, ние искаме да стигнем до сърцевината на нещата, до същественото ("Нека се сбъдне волята ти"), което е божествено в нас.
  Затова ще Ви покажа един начин за пожелаване. Път, който не служи на Его-то, на увеличаването на властта и трупане на богатства, на нашето имане, а ни помага да изпълним жизнената си цел, нашето битие. Ето защо е важно нещата да са формулирани така, че вселената да даде на душите ни най-доброто от най-доброто.
  Винаги формулираме в настоящето - като че ли целта вече е постигната. Не във вида: "Скоро ще имам до себе си мила жена...", а: "До себе си имам мила жена."
  Но тук май чувам възраженията Ви, че и така не е добре. Правилно!
  Сполучливата формулировка би била:
  "До себе си имам жена, която най-добре ми подхожда."
  Но ето пак Его! Още по-добре: "До себе си имам жена и ние сме безкрайно щастливи."
  " Имам професия, която е много подходяща за мен, доставя ми най-много радост и с нея изкарвам парите си."
  "Аз успях, защото вече правя това, което ми доставя радост и ме развива."
  "Живея в жилище, което е точно за мен. Живея в жилище, в което се чувствам най-добре..."
  "Живея в постоянно изобилие."
  "Карам колата, която е точно за мен."
  "Привличам в живота си само това, което е от полза за здравето и щастието ми."
  "Ставам все по-смел, отдавам се на идеите, на партньора, на децата си, на любимите занимания..."
  С такива формулировки едва ли нещо може да се обърка, защото помощниците ни от духовния свят винаги ни подкрепят и знаят колко е натъпкано портмонето ни за моменти или дали скоро предстоят професионални и жилищни промени, дали фирмата ни няма да фалира...
  Да формулираме винаги така, че най-доброто да може да се случи, всичко да е отворено нагоре, без дребнодушни очаквания, защото в противен случай преди изпълнението има поучителни криволичения.
  Ще издам тайната на най-властните хора на тази планета: те манифестират с този модел - повечето не както описахме според висшия принцип, а Егоистично само за собствените си цели. Начинът им на работа е такъв - били те розенкройцери, масони, тамплиери, магьосници - бели, черни... - впрочем всички те са успели.
  Тагове: успех, желание, визуализация, манифестиране,
  хубави мъдрости си ни приготвила.
  Повечето от тях са ми кредо, повтарям ги всеки ден и винаги вярвам в добрия път.
  2. stela50 - Добро начало на деня , Бвен ...
  С откъс от любима мъдра книга .
  3. bven - На 1: Добро да е, Валя!
  Утрото е винаги мъдро . Нека и ние сме мъдри и да изпращаме доброта!:))
  4. bven - На 2: Привет, Таня :)))
  Ще четем и използваме, докато можем!:)))
  5. neprosvet - Пипнах я, пипнах я тая книга...и я прочетох...много ми допадна...
  Поздрави за избора ти, Bven!:)))
  6. bven - На 5: neprosvet, радвам се за теб!
  Нали това е целта на блога - да научаваме по нещо хубаво!:)
  Хубав и радостен ден!:))
  7. bizcocho - бвен, живяла съм в какви ли не жил...
  бвен, живяла съм в какви ли не жилища, и по-малки от това, в което съм в момента, и в по-големи, но от всичките в това се чувствам най-добре. И аз, и синът ми сме единодушни - от тази квартира не мърдаме, освен, ако нещо не го наложи. За мен страхотен дом не значи две, три и ен стаи, а уют, правилно функциониране на достатъчно количество. Така е и в отношенията, така е и в работата. Бих казала не каква точно работа бих искала, в това отношение съм по-широкомащабно скроена, а с какви хора не бих искала да работя, защото не смятам, че ще променя света, но поне мога да се боря за опазването на моя малък такъв, затова, дори и да ми хареса дадена работа, ще я напусна, ако климатът и' ми руши спокойствието.